open-index/open-wikipedia-markdown huggingface dataset:
Entomologia Carniolica

****** je vzácna a jedinečná entomologická a taxonomická práca, ktorej autor je Giovanni Antonio Scopoli. Popísané sú tu stovky druhov hmyzu a iných článkonožcov (Arthropoda). Obsahuje aj niektoré informácie o včelách (Apidae).

## Klasifikácia v práci
Táto práca patrí z hľadiska taxonomického k použiteľným prácam, lebo vychádza z binominálnej nomenklatúry Carola Linného a Johanna Christiana Fabricia.

V práci Entomologia Carniolica Giovanni Antonio Scopoli popísal 1153 druhov hmyzu a článkonožcov.

:**Coleoptera** (chrobáky a orthopteroidný hmyz) – species 1 – 329.
:**Proboscidea** (Hemiptera) – species 330 – 418.
:**[[Lepidoptera]]** – species 419 – 676.
:**[[Neuroptera]]** – species 677 – 712.
:**Aculeata** (Hymenoptera) – species 713 – 838.
:**Halterata** (Diptera) – species 839 – 1024.

## Vydavateľ
** bola vydaná vo Viedni vo vydavaľstve Johanna Thomasa von Trattnera v roku 1763.

## Externé odkazy
* ''Entomologia Carniolica'', Internet Archive
* ''Entomologia Carniolica'', Google Books

## Zdroje
* 

Kategória:Entomologické knihy
Kategória:Knihy z 1763
Zlatý glóbus za najlepší film (komédia/muzikál)

**Zlatý glóbus za najlepší film (komédia/muzikál)** udeľuje každoročne Asociácia zahraničných novinárov v Hollywoode v januári na slávnostnej ceremónii. Pôvodne sa kategória nazývala *Najlepší film*, ale na 9. ročníku Zlatých glóbusov v roku 1951 sa filmy začali oceňovať v dvoch rozdielnych žánroch – *dráma* a *komédia/muzikál*. V roku 1953 sa cena udelila v spoločnej kategórii. V rokoch 1958 až 1962 boli dokonca kategórie *Najlepšia komédia*  a *Najlepší muzikál*.

## Víťazi a nominovaní
### 19511957

### 19581962

### 19631970

### 19711980

### 19811990

### 19912000

### 20012010

## Poznámky
Cena sa udeľuje na začiatku roku a predstavuje úspech za počiny predošlého kalendárneho roku. Ak má film distribučný názov, je uvedený pod ním. Zoznam obsahuje filmy víťazné, zvýraznené **tučne** a na prvom mieste, a filmy nominované. Keďže prvých osem ročníkov malo jednotnú kategóriu, ktoré sú zahrnuté v kategórii *[[Zlatý glóbus za najlepší film (dráma)|Najlepší film (dráma)]]*, zoznam obsahuje filmy od roku 1951. Zahrnuté sú aj informácie o režiséroch a producentoch víťazných filmov. Hviezdička indikuje, že film bol nominovaný na Oscara; dve hviezdičky, že Oscara získal.

## Referencie

## Externé odkazy
* Česko-Slovenská filmová databáza
* Oficiálna stránka Zlatého glóbusu 
* Hollywoodska asociácia zahraničných novinárov 
* Oscarová databáza 
* International Movie Database 
* Neoficiálny zoznam držiteľov Zlatého glóbusu  

Kategória:Zlatý glóbus
Šahbáz Bhattí

**Šahbáz Bhattí** (* 9. september 1968, Láhaur – † 2. marec 2011, Islamabad) bol pakistanský politik, člen Pakistanskej ľudovej strany, minister pre menšiny a jediný kresťan vtedajšej pakistanskej vlády.

Bol zastrelený pri atentáte v marci 2011.

Kategória:Pakistanskí politici
Kategória:Prenasledovanie kresťanov
Kategória:Obete atentátov
Lávová fontána

[right|thumb|450 m vysoká lávová fontána sopky [Kilauea]]
**Lávová fontána** je geologický jav, keď žeravá láva vytryskuje pod tlakom do výšky nad povrch planéty alebo iného telesa, čím dochádza k chladeniu častíc, ktoré dopadajú následne späť ako stuhnutý či položeravý materiál. Najčastejšie sa prejavujú pri bazaltovej láve, ktorá je uvoľňovaná hlavne počas havajského typu erupcie. Fontána môže byť rôzne vysoká, od niekoľkých metrov až po niekoľko kilometrov. Napríklad v 18. storočí počas erupcie sopky Laki vytryskovala láva až do výšky medzi 800 a 1400 m.

## Referencie

## Iné projekty

Kategória:Vulkanológia
Kategória:Geologické termíny
Zábrdská skála

**Zábrdská skála** je prírodná pamiatka ev. č. 1615 neďaleko obce Zábrdí v okrese Prachatice. Oblasť spravuje Agentúra ochrany prírody a krajiny ČR.

Predmetom ochrany sú rulové skaly s porastom tarice skalnej.

## Pozri aj
* Zoznam chránených území v okrese Prachatice

 

Kategória:Chránené územia v okrese Prachatice
Kategória:Skalné útvary v Juhočeskom kraji
Stožecká skála

**Stožecká skála** je prírodná pamiatka ev. č. 1151 neďaleko obce Stožec v okrese Prachatice. Oblasť spravuje Správa NP a CHKO Šumava.

Predmetom ochrany sú skalné odkryvy a sute ako význačné geomorfologické útvary, ako aj prirodzené ekosystémy zmiešaných lesov nachádzajúce sa na nich a v ich okolí.

## Pozri aj
* Zoznam chránených území v okrese Prachatice

Kategória:Chránené územia v okrese Prachatice
Kategória:Skalné útvary v Juhočeskom kraji
Symptotermálna metóda

**Symptotermálna metóda** (**STM**) je prirodzená metóda antikoncepcie. Svetová zdravotnícka organizácia formulovala svoje požiadavky na ideálnu metódu antikoncepcie takto: Musí zodpovedať celkovej psychickej, telesnej, kultúrnej a náboženskej situácii páru. Okrem toho by antikoncepčná metóda mala byť prijateľná, dostupná a lacná.

Slovo *symptotermálna* zahŕňa v sebe 2 slová: *symptóm a termal*. Symptóm = prirodzený príznak napr. hlieň krčku maternice alebo zmenu krčku maternice(**cervix**) / Termal = bazálna telesná teplota (BTT)). 

Sledovaním týchto prirodzených príznakov si žena vie určiť svoje *plodné a neplodné dni* vo svojom menštruačnom cykle bez vysokých nákladov. Táto metóda je známa už od antiky, ale len moderné znalosti našej doby zvýšili jej presnosť. Presnosť antikoncepcie určí PI (*Pearl-Index*, je marker bezpečnosti jednej antikoncepcii. Udáva, pre koľko žien zo 100 otehotnie v priebehu roka napriek tej antikoncepcii ). Symptotermálna metóda, správne vykonávaná, sa vyrovná hormonálnej antikoncepcii s rozdielom, že nemá žiadne vedľajšie účinky a je v úplnej harmónii so ženským telom / cyklom.

Symptotermálna metóda sa môže na jednej strane používať ako účinná a prirodzená antikoncepcia a na strane druhej ako veľmi úspešná metóda na prirodzené plánovanie rodičovstva 

## Pozri aj
* Prirodzené plánovanie rodičovstva

## Referencie

Kategória:Antikoncepcia
Junior Senior

**Junior Senior** bola dánska hudobná dvojica, ktorú tvorili Jesper „Junior“ Mortensen (spev, gitara, basová gitara, klávesy) (* 7. február 1979) a Jeep „Senior“ Laursen (spev, klávesy, programovanie) (* 25. december 1977).

## Prehľad
Laursen a Mortensen boli pred vznikom Junior Senior členovia skupiny Ludo X. Ich debutový album *[[D-D-Don’t Stop The Beat]]*, z ktorého bol vydaný ich najväčší hit „Move Your Feet“ sa v britskom rebríčku udržal viac ako dva mesiace v prvej desiatke. Ich druhý album *[[Hey Hey My My Yo Yo]]* bol vydaný 24. augusta 2005 v Japonsku, kde dosiahol 2. miesto v rebríčku.

Mortensen a Laursen oznámili na svojom blogu, že od 26. septembra 2008 sa rozdelili a začali pracovať na sólových projektoch.

## Diskografia
### Albumy
* *[[D-D-Don’t Stop the Beat]]* (2003) #29 UK
* *[[Hey Hey My My Yo Yo]]* (2005) #2 Japonsko

### EP
* *[[Rhythm Bandits]]* (2003) #22 UK, #47 Australia
* *[[Boy Meets Girl (EP)|Boy Meets Girl EP]]* (2003)
* *[[Say Hello, Wave Goodbye (EP)|Say Hello, Wave Goodbye EP]]* (2007)

### Single
* „Move Your Feet“ (2002) #3 UK, #20 Austrália, #41 U.S.
* „Shake Your Coconuts“ (2003)
* „Itch U Can't Skratch“ (2005)
* „Can I Get Get Get“ (2006)

## Referencie

## Externé odkazy
* Junior Senior chart information 
* Junior Senior na Allmusic

## Iné projekty

Kategória:Dánske dance hudobné skupiny
Kategória:Dánske elektronické hudobné skupiny
Kategória:Dvojice v hudbe
Kategória:Hudobné skupiny z 1998
Kategória:Hudobné skupiny ukončené v roku 2008
Agathaumas

**Agathaumas** je rod vyhynutého rohatého dinosaura, žijúceho v období vrchnej kriedy na území Severnej Ameriky (dnešný Wyoming). Dnes je tento rod považovaný za *nomen dubium* a pravdepodobne ide o zástupcu rodu Triceratops alebo Torosaurus.

## Dejiny
Agathaumas bol objavený už v roku 1872 v juhozápadnom Wyomingu F.B. Meekom, ktorý na objav upozornil Copea. Ten sa sám podieľal na vykopávkach a odkryl značnú časť chrbtice nového dinosaura. Bol si vedomý, že má pred sebou niečo nové, ale jasno do veci vniesol až Marshov opis Triceratopsa v roku 1889.
 Cope potom navrhol, aby čeľaď Ceratopsidae bola premenovaná na Agathaumidae, to sa však neujalo.

## Druhy
V súčasnosti sa rozlišuje až 7 druhov tohto rodu; zrejme však ide o pozostatky iných rodov (najmä už spomínaný Triceratops):

* *A. sylvestris*
* *A. flabellatus* 
* *A. milo* 
* *A. monoclonius* 
* *A. mortuarius* 
* *A. prorsus* 
* *A. sphenocerus* 

## V populárnej kultúre
Vzhľadom k slávnemu stvárneniu maliarom Charlesom R. Knightom z roku 1897 sa stal tento rod populárnym a v roku 1925 sa objavil aj vo filme Stratený svet (The Lost World).

## Referencie
* 

Kategória:Ceratopsidae
Kategória:Kriedové dinosaury
Kategória:Dinosaury zo Severnej Ameriky
Disintegration

***Disintegration*** je ôsmy album skupiny The Cure.

## História a nahrávanie
V roku 1987 vydali The Cure album *[[Kiss Me, Kiss Me, Kiss Me]]*. Bol to posledný album, na ktorom sa aktívne podieľal Lol Tolhurst. Na turné ho nahradil Roger O'Donnell.

Po odľahčených piesňach (od singlu „Let's Go to Bed“) sa skupina rozhodla vrátiť k temnému zvuku z albumov ako *[[Faith (album The Cure)|Faith]]*, alebo *[[Pornography]]*. Robert Smith bral halucinogénne drogy, čo sa na tom tiež podpísalo. Smith plánoval nahrať album sám, ak by sa skupine nové piesne nepáčili.

Hoci je Lol Tolhurst uvedený ako šiesty člen skupiny, na tomto albume sa nijak nepodieľal (hoci sám tvrdí opak). Jeho problémy s alkoholom viedli k tomu, že bol v skupine len vďaka dlhoročnému priateľstvu so Smithom. Ostatní členovia ho počas nahrávania albumu zvykli týrať, pretože chodil na nahrávanie opitý. Skupina si už skôr všimla, že Tolhurst nebol celkom schopný hudobník, čo sa týka klávesových nástrojov (na koncertoch mu často asistoval gitarista Porl Thompson, neskôr, keď sa pripojil O'Donnell, sa mohol Thompson sústrediť na gitaru). Viedlo to až k tomu, že zvyšok skupiny sa Smithovi vyhrážal, že opustia The Cure, ak Tolhurst nedostane padáka. Nakoniec bol Lol Tolhurst zo skupiny vyhodený.

## Piesne
# „Plainsong“ – 5:12
# „Pictures of You“ – 7:24
# „Closedown“ – 4:16
# „Lovesong“ – 3:29
# „Last Dance“ – 4:42
# „Lullaby“ – 4:08
# „Fascination Street“ – 5:16
# „Prayers for Rain“ – 6:05
# „The Same Deep Water as You“ – 9:19
# „Disintegration“ – 8:18
# „Homesick“ – 7:06
# „Untitled“ – 6:30

Homesick a Last Dance sa na pôvodnej vinylovej verzii albumu neobjavili.

## Zostava
* Robert Smith - spev, gitara, klávesy, 6-strunová basa
* Simon Gallup - basová gitara, klávesy
* Porl Thompson - gitara
* Boris Williams - bicie, perkusie
* Roger O'Donnell - klávesy

Lol Tolhurst je uvedený za ostatné nástroje, hoci v skutočnosti na albume nehrá. Podľa jeho nástupcu, Rogera O'Donnella sa Tolhurst autorsky podieľal na piesni Homesick, čo ale nemohli ostatní členovia (konkrétne O'Donnell a Simon Gallup, ktorí pieseň zrearanžovali) Smithovi prezradiť, lebo by inak tú pieseň odmietol.

## Referencie

Kategória:Hudobné albumy z 1989
Kategória:Albumy skupiny The Cure
Mary Parker Follettová

**Mary Parker Follettová** (* 3. september 1868, Quincy, Massachusetts, USA – † 18. december 1933, Boston, Massachusetts, USA), bola americká sociologička, konzultantka a priekopníčka v oblasti organizačnej teórie a organizačných schopností.

Napísala niekoľko kníh a mnoho esejí, článkov a prejavov o demokracii, ľudských vzťahov, politickej filozofie, psychológie, organizačného správania a riešenia konfliktov. Spolu s Lillian Gilbrethovou, bola Mary Parker Follettová jednou z dvoch veľkých žien manažmentu v raných dobách klasickej manažérskej teórie.

Narodila v Massachusetts a strávila tu väčšinu svojho života. V septembri 1885 nastúpila do spoločnosti Anny Ticknorovej (The Society to Encourage Studies at Home), ktorá podporovala domáce štúdium. V roku 1898 absolvovala Radclifovu vysokú školu, ale jej doktorát bol na Harvarde popieraný z toho dôvodu, že bola žena. V najbližších troch desaťročiach však publikovala mnoho prác, vrátane: 
**Zástupca poslaneckej snemovne* (1896) 
**Nový štát* (1918) 
**Kreatívne skúsenosti* (1924) 
**Dynamická správa* (1942) - zbierka rečí a krátkych článkov bola vydaná až po jej smrti

## Zdroj

Kategória:Sociológovia USA
Kategória:Osobnosti z Massachusetts
Pelops

**Pelops** () môže byť:
* v gréckej mytológii:
** Tantalov syn a kráľ Pisy v Elide, pozri Pelops (syn Tantala)
** syn Agamemnóna a Kassandry, pozri Pelops (syn Agamemnóna)
* v histórii:
** spartský kráľ z rodu Eurypontovcov (3. stor. pred Kr.), pozri Pelops (kráľ Sparty)
** ptolemaiovský veliteľ v Egejskom mori (3. stor. pred Kr.), pozri Pelops (syn Alexandra)
** ptolemaiovský politik a stratég na Cypre (3. stor. pred Kr.), pozri Pelops (syn Pelopa)
** grécky lekár a Galénov učiteľ (2. stor. po Kr.), pozri Pelops (lekár)

**PELOPS** môže byť aj:
* PELOPS (program)

## Referencie
OutKast

**Outkast** (štylizované ako **OutKast**) je americká hip-hopová dvojica, ktorá vznikla v roku 1992 v East Point v Atlante. Jej členmi sú atlantskí raperi André "André 3000" Benjamin (predtým známy ako Dré) a Antwan "Big Boi" Patton. Najprv niesla dvojica názov Two Shades Deep, avšak neskôr sa premenovali na OutKast. Originálny hudobný štýl skupiny je tvorený zmesou južanského hip-hopu a G-funku. Tiež do svojho hudobného portfólia včleňujú prvky funku, soulu, rocku, elektronickej hudby, hovoreného slova, poézie, jazzu a blues.

Skupina OutKast vydala svoj debutový štúdiový album *[[Southernplayalisticadillacmuzik]]* v roku 1994 a s vydaním singla „Player's Ball“, ktorý sa umiestnil na 1. mieste v americkom rebríčku *[[Billboard]]* Hot Rap Songs, si získal popularitu. V roku 1996 vydali druhý album *[[ATLiens]]*, v ktorom prevládajú štylistické rozdiely a zameriava sa na vesmírne témy. Albumy *[[Aquemimi]]* (1998) a *[[Stankonia]]* (2000) predstavovali  ďalšie rozširovanie experimentovania s ich hudobným štýlom. V roku 2003 vydala skupina dvojalbum nazvaný *[[Speakerboxx/The Love Below]]*, z ktorého boli vydané hitové single „Hey Ya!“ a „The Way You Move“. Album *Speakerboxx/The Love Below* vyhral v roku 2004 cenu Grammy v kategórii Album of the Year. Táto cena bola prvá a zatiaľ jediná udelená hip-hopovej skupine. V roku 2006 dvojica vytvorila soundtrack v filmu *[[Idlewild]]*, v ktorom aj účinkovali. Od roku 2007 má skupina prestávku a obaja členovia sa sústreďujú na svoju sólovú kariéru.

Dvojica je jednou z najúspešnejších hip-hopových skupín všetkých čias, so šiestimi cenami Grammy na konte. Celkovo predali 25 miliónov kópií svojich ôsmich albumov; päť štúdiových albumov, album najväčších hitov a cenou Grammy ocenený dvojalbum *Speakerboxxx/The Love Below*, ktorý obsahuje sólový album každého člena. Aj napriek ich komerčnému úspechu si OutKast udržuje svoj experimentálny prístup k hudbe a duo je všeobecne chválené pre svoju originalitu a umelecký obsah.

## Diskografia

* *[[Southernplayalisticadillacmuzik]]* (1994)
* *[[ATLiens]]* (1996)
* *[[Aquemini]]* (1998)
* *[[Stankonia]]* (2000)
* *[[Speakerboxxx/The Love Below]]* (2003)
* *[[Idlewild (album)|Idlewild]]* (2006)

## Ocenenia
### Ceny Grammy

## Referencie

## Externé odkazy
* oficiálna webstránka 
* OutKast na Last.fm

## Iné projekty

Kategória:Hiphopové hudobné skupiny USA
Kategória:Držitelia ceny Grammy
Kategória:Dvojice v hudbe
Kategória:Držitelia ceny World Music Award
Kategória:Hudobné skupiny z 1990
Karol Petroš

**Karol Petroš** (* 4. august 1931, Vratimov, Česko-Slovensko – † 5. január 2013, Stará Ľubovňa, Slovensko) bol česko-slovenský futbalista.

## Reprezentačná kariéra
Jediný štart zaznamenal v drese ČSR B 8. júna 1955 v Luxembursku, kde s A tímom Luxemburska remizovali 2:2

## Trénerská kariéra
Po ukončení hráčskej kariéry vyštudoval II. trénerskú triedu a až do roku 1994 pôsobil ako tréner.

## Úspechy
* Bol kráľom ligových strelcov v sezóne 1962/1963 s 19 gólmi a získal Pohár denníka Práca.
* Člen jedenástky najlepších prešovských futbalistov v ankete čitateľov Prešovských novín pri príležitosti 85. výročia vzniku klubového futbalu v Prešove

## Zdroj
* 
* Vratimovský rodák prešovským kráľom

## Literatúra
* JACOŠ, Ján: *Osobnosti prešovského športu I.*, RE-PRO-MA Prešov, 2010.

Kategória:Česko-slovenskí futbalisti
Kategória:Hráči 1. FC Tatran Prešov
Alojz Martinček

PhDr. **Alojz Martinček** (* 24. máj 1932, Michalovce† 29. marec 2013, Košice) bol česko-slovenský futbalista.

## Klubová kariéra
Po skončení pedagogickej fakulty a krátkom pobyte v košickej Jednote narukoval ako prvý Slovák do RH Brno, kde v hokejovej spoločnosti Vlastimila Bubníka, Dandu, Prošeka a Koloucha pomohol metropole Moravy vybojovať najvyššiu futbalovú súťaž. O to isté sa potom zaslúžil po návrate z vojenčiny v drese Jednoty. Odolal ponuke Sparty, možno by išiel do viedenskej Vienny, ktorá mu ponúkala 600 tisíc šilingov, ale v tých časoch brány na západ boli pre našich futbalistov zatvorené. Chcel ho dokonca aj manažér Liverpoolu, pretože proti FC podal životný výkon, ale z rovnakých dôvodov nepochodili ani Angličania. Po úspešnom účinkovaní v prešovskom drese sa vrátil v lete 1963 do Košíc, kde v drese VSS hral v ročníku 1963/64 spolu so Švajlenom, Kánássym, Strauszom a ďalšími. Po sezóne, v ktorej pomáhal trénerovi Štefanovi Jačianskemu v role asistenta, skončil ako 32-ročný s aktívnou činnosťou.

## Úspechy
Drží strelecký rekord najvyššej československej i najvyššej slovenskej futbalovej súťaže. V nedeľu 8. mája 1961 Tatran porazil na domácom ihrisku Slovan Nitru 8:1, keď Martinček vsietil 6 oficiálnych gólov, pričom rozhodcovia pripísali v oficiálnom zápise o stretnutí jeho siedmy gól Ladislavovi Pavlovičovi.

## Referencie

Kategória:Česko-slovenskí futbalisti
Kategória:Hráči 1. FC Tatran Prešov
Kategória:Hráči MFK Košice
Kategória:Hráči 1. FC Brno
Kategória:Hráči FK Slavoj Trebišov
Kategória:Osobnosti z Michaloviec
Avignonské zajatie

thumb|Pápežský palác v Avignone

**Avignonské zajatie** je obdobie rokov 1309 – 1378, keď pápeži sídlili namiesto Ríma v Avignone vo Francúzsku.  

Tomuto kroku predchádzal spor francúzskeho kráľa Filipa IV. s pápežom Bonifácom VIII., potom ako pápež vydal bulu Unam sanctam, v ktorej požadoval prioritu duchovnej moci nad svetskou. Spory vyvrcholili pápežovou smrťou. Filip IV. následne presadil v kardinálskom zbore zvolenie Klementa V.  za nového pápeža. 

Týmto krokom sa v 14. storočí pápežský štát dostal pod silný vplyv Francúzska a došlo k veľkému úpadku katolíckej cirkvi. Sídlo v Avignone si vybudoval, vraj kvôli lepším podmienkam pre chatrné zdravie, Klement V., ktorý bol úplne závislý od francúzskeho panovníka. Jeho nasledovníci tiež zostávali úplne vo vleku francúzskej politiky a pápežský dvor sa luxusným životným štýlom nijako nelíšil od svetských panovníckych dvorov. 

Urban V. sa v roku 1367 pokúsil znovu usadiť v Ríme, ale kvôli nepriateľskej až nebezpečnej situácii sa v roku 1370 vrátil do Avignonu. O prenesenie pápežského stolca sa usiloval aj jeho nástupca Gregor XI., ktorý sa nakoniec v Ríme objavil v roku 1377. 

Urban VI. bol pre podozrenie z duševnej choroby zosadený a namiesto neho bol zvolený Klement VII. Tým začal dlhý rad vzdoropápežov, keď sa obaja muži vzájomne exkomunikovali a Klement VII. sa presídlil opäť do Avignonu. Aj po ich smrti trvalo zostávali dvaja pápeži, jeden v Ríme a druhý v Avignone. Európske štáty sa rozdelili podľa toho, ktorému pápežovi stranili. Bolo to škandálne obdobie súčasne vládnucich pápežov, kedy prestíž pápežského úradu klesla na dno. Jednota cirkvi bola obnovená až na kostnickom koncile v roku 1417 voľbou Martina V.

## Literatúra
* Gelmi, J. 1994: *Papežové. Od svatého Petra po Jana Pavla II.* Praha.
* Mawxell - Stuart, P. G. 1998: *Papežové, život a vláda. Od sv. Petra k Janu Pavlu II.* Praha.
* Rendina, C. 2005: *Příběhy papežů, dějiny a tajemství*. Praha.

## Referencie

## Zdroj

Kategória:Pápežstvo
Kategória:Stredovek
Kategória:Dejiny Francúzska
Kategória:Avignon
Arlington National Cemetery

thumb|Arlington National Cemetery
**Arlington National Cemetery** (doslova: *Arlingtonský národný cintorín*) je cintorín v americkom štáte Virgínia, v meste Arlington. Cintorín bol založený počas americkej občianskej vojny na pozemku rodiny generála Lee a jeho manželky Marry Ann Custis Leeovej, ktorá bola priamym potomkom Marthy Washingtonovej. 

Je situovaný pri rieke Potomac a nachádza sa v blízkosti budovy Pentagónu. Dopravná obsluha je zaisťovaná washingtonským metrom, stanice Arlington Cemetery.

Celková plocha cintorína je  a je tu pochovaných viac ako 300 000 zosnulých. Boli tu pochovávaní aj americkí veteráni a padlí vojaci, počínajúc americkou občianskou vojnou a vojnou v Iraku končiac. Prvým tu pochovaným vojakom bol William Henry Christman, pohreb sa konal dňa 13. mája 1864.

Medzi známe osobnosti pochované na tomto cintoríne patria napr.: John Fitzgerald Kennedy, Robert Kennedy, Jacqueline Kennedyová, William Howard Taft, Hiram Bingham ai.

## Iné projekty

## Zdroj

Kategória:Chránené územia v USA
Kategória:Cintoríny v USA
Kategória:Stavby vo Virgínii
Kategória:Vojenské cintoríny
Gejza Šimanský

PhMr. **Gejza Šimanský** (* 29. august 1924, Sečovce – † 19. jún 2007, Prešov) bol slovenský futbalista (útočník) a česko-slovenský futbalový reprezentant.

## Životopis
Narodil sa 29. augusta 1924 v Sečovciach. Navštevoval gymnáziu v Prešove. Pokračoval v doraste prešovskej Slávie s ktorou získal titul majstra Slovenska. Na vysokej škole vyštudoval odbor farmácia ako promovaný lekárnik (dnes titul magister farmácie). Po skončení hráčskej kariéry sa stal trénerom mládeže. Zomrel 19. júna 2007.

## Reprezentačná kariéra
V rokoch 1947 až 1955 odohral pätnásť reprezentačných zápasov, v ktorých strelil 7 gólov. Bol prvým Slovákom na poste kapitána česko-slovenského národného futbalového tímu.

## Klubová kariéra
S organizovaným futbalom začal v pražskom klube Rapid Vinohrady, na pozícii ľavé krídlo. Pokračoval v doraste prešovskej Slávie s ktorou získal titul majstra Slovenska. Neskôr pôsobil v klube Sokol NV (dnes ŠK Slovan Bratislava), s ktorým získal tri majstrovské tituly (1949, 1950, 1951). Zvyšok kariéry strávil v klube 1. FC Tatran Prešov.

Celkovo odohral 212 zápasov a zaznamenal 85 gólov v 18 sezónach v 1. česko-slovenskej lige, najvyššej futbalovej súťaži v Česko-Slovensku.

## Úspechy
* držiteľ Ceny fair-play MUDr. Ivana Chodáka (1999)
* držiteľ Ceny fair-play Československého olympijského výboru

## Referencie

## Literatúra
* ŠÁLEK, Zdeněk: *Slavné nohy. Českoslovenští fotbaloví reprezentanti*, Praha, Práce 1980.
* ŠEVČÍK, Karel: *Králové ligového trůnu*, Praha, Riopress 2004.

Kategória:Česko-slovenskí futbalisti
Kategória:Slovenskí futbalisti
Kategória:Hráči 1. FC Tatran Prešov
Kategória:Osobnosti zo Sečoviec
Zoznam chránených území v okrese Plzeň-juh

Toto je **zoznam chránených území v okrese Plzeň-juh** aktuálny k júlu roku 2020, v ktorom sú uvedené chránené územia v oblasti okresu Plzeň-juh.
}-->
|
|
 |
|-
|
|100x100px|Exmoorskí poníci na Šlovickom vrchu
|PP
|Šlovický vrch
|
|
|Európsky významný druh kunka žltobruchá *(Bombina variegata)* a pestrá biotopová mozaika na bývalom vojenském cvičisku s  výskytom vzácnych a ohrozených druhov rsstlín a živočíchov.
 |
|-
|
|100x100bod
|PP
|V Houlištích
|
|
|Zvyšok kvetnatej bučiny s bohatou kvetenou
 |
|-
|
|100x100bod
|PP
|Vojovická draha
|
|
|Vlhké lúky a rašelinisko so vzácnou kvetenou
 |
|-
|
|100x100bod
|PR
|Zlín
|
|
|Teplomilná dúbrava s výskytom niekoľkých druhov zvlášť chránených a vzácnych rastlín
 |
|}

## Referencie

* Dáta v tabuľke boli prevzaté z databázy AOPK ČR.

Plzeň-juh
Plzeň-juh
Bouřidla

**Bouřidla** je prírodná pamiatka ev. č. 1348, lokalita Čmelíny v okrese Plzeň-juh, ktorá sa nachádza na vrchole a svahoch krátkeho horského chrbáta nachádzajúceho sa severne od obce Čmelíny a spadajúceho do Planickej vrchoviny. Správa AOPK ČR Plzeň.
thumb|left|Malá borievka obyčajná na území pamiatky
Predmetom ochrany je bohatá lokalita borievky obyčajnej, ktorá tu rastie na amfibolicko-biotitickej žule v okolitých lesoch prevažne na západných svahoch lesa. Predpokladá sa, že v oblasti pamiatky rastie až okolo tisíc jedincov rôznej veľkosti a veku.

## Pozri aj
* Zoznam chránených území v okrese Plzeň-juh

## Zdroj

 

Kategória:Chránené územia v okrese Plzeň-juh
Kategória:Lesy v Česku
Lužany (prírodná pamiatka)

**Lužany** je prírodná pamiatka ev. č. 231 neďaleko obce Lužany v okrese Plzeň-juh. Oblasť spravuje Agentúra ochrany prírody a krajiny ČR.

Dôvodom ochrany je ochrana zachovaného zvyšku meandrujúceho riečiska Úhlavy a lužného lesa.

## Pozri aj
* Zoznam chránených území v okrese Plzeň-juh

 

Kategória:Chránené územia v okrese Plzeň-juh
Kategória:Lužné lesy v Česku
Kategória:Povodie Úhlavy
Birán

**Birán** je malé mesto na Kube v provincii Holguín na východnej časti Kuby. 

Asi 30 km juhozápadne od mesta sa nachádza pohorie Sierra de Mayara Nipe a 100 km na juh sa nachádza mesto Santiago de Cuba. Je známe ako miesto narodenia Fidela Castra a Raúla Castra. Ich otec Ángel Castro Argiz tu vlastnil veľkú plantáž 

Ako rodisko vodcu kubánskej revolúcie, bolo v roku 2009 vyhlásené za národnú pamiatku.

## Referencie

## Externé odkazy
* *[http://www.ahora.cu/es/secciones/especiales/128-el-biran-historico El Birán Histórico]* 
* *[http://www.icap.cu/nacionales/2012-08-13-biran-en-el-paisaje-historico-de-cuba.html Birán en el paisaje histórico de Cuba ]* 

Kategória:Mestá na Kube
Kategória:Sídla v provincii Holguín
Hádky

**Hádky** je prírodná pamiatka ev. č. 104, ktorá sa nachádza v okrese Plzeň–juh v katastrálnom území obce Milínov,  severne od obce Kornatice. Širšie okolie pamiatky spadá do prírodného parku Konratického potoka. Správa AOPK ČR Plzeň, bola zriadená výnosom ministerstva školstva a kultúry už v roku 1956.

Predmetom ochrany je teplomilná stará dúbrava so vzácnou kvetenou obklopená monokultúrnym lesom tvoreným smrekmi. Z bylín sa tu nachádza prevažne trsť obyčajná a z kveteny potom ohrozené ľalia zlatohlavá, vtáčia prilba dlholistá, medúnka medovkolistá, prilbica žltá, vemenník dvojlistý, ďalej lykovec jedovatý či orlíček obyčajný.

V severnej časti prírodnej pamiatky sa nachádzajú pohrebné mohyly. Na východ od Hádky sa nachádza ďalšia prírodná pamiatka Zvoníčkovna a na západ potom hrad Lopata.

## Referencie

## Pozri aj
* Zoznam chránených území v okrese Plzeň-juh
* Bakalárska práca pojednávajúca o pamiatke Hádky (pdf)
## Zdroj

Kategória:Chránené územia v okrese Plzeň-juh
Kategória:Lesy v Česku
Rudolf Pavlovič

**Rudolf Pavlovič** (* 31. október 1928, Prešov, Česko-Slovensko – † 18. august 2018) bol česko-slovenský futbalista, mladší brat Ladislava Pavloviča. 

## Klubová kariéra
S futbalom začínal v roku 1941 ako žiak Slávie Prešov, kde postupne prechádzal všetkými vekovými kategóriami. Ligovú premiéru zažil v roku 1950 proti Žiline (2:2). Farbam tohto klubu ostal verný 24 rokov s výnimkou vojenskej základnej služby v ODA Trenčín. Na sklonku kariéry strávil rok v Partizáne Bardejov. V najvyššej súťaži odohral 268 zápasov (1950 - 1963/64). Aj v tomto pokročilom veku hráva Rudo za Internacionálov Tatrana!

## Úspechy
* držiteľ Ceny fair-play MUDr. Ivana Chodáka
* držiteľ zlatého odznaku SFZ najvyššieho ocenenia v slovenskom futbale
* dorastenecký reprezentant Československa
* člen výberu Východoslovenského kraja
* podľa vtedajších futbalových odborníkov bol Rudolf Pavlovič po J.Masopustovi druhým najtechnickejším futbalistom federálnej ligy

## Referencie


## Literatúra
* MAGDA, Eugen; HELFEN, František: *Straty a nálezy*, Košice, Rotaprint s.r.o., 2007.

Kategória:Narodenia v 1928
Kategória:Česko-slovenskí futbalisti
Kategória:Slovenskí futbalisti
Kategória:Osobnosti z Prešova
Kategória:Hráči 1. FC Tatran Prešov
Igor Novák

**Igor Novák** (* 10. apríl 1948, Prešov – † 13. november 2006, Prešov) bol česko-slovenský futbalista a futbalový reprezentant.

## Klubová kariéra
Prvoligový dres obliekol v apríli 1970. Od tejto chvíle neustále zdokonaľoval svoje futbalové umenie. Jeho príslovečná húževnatosť a talent ho zaradili medzi najlepších prvoligových hráčov. Bol oporou a dirigentom mužstva. V apríli 1977 najlepší a najpopulárnejší hráč prešovského mužstva sa po zápase so Spartakom BS Vlaším (5:1), rozlúčil so svojimi priaznivcami výborným výkonom. Na 5 mesiacov obliekol vojenskú rovnošatu a posilnil celok Dukly Tábor, ktorá hrala v druhej národnej lige. Záver aktívnej činnosti sa mu nevydaril. Po deviatich rokoch pôsobenia na Šariši, v júni 1979, keď Tatran vypadol z najvyššej súťaže, odišiel do Prahy. Dres Bohemiansu mu ostal len krátkou spomienkou, lebo vážne zranenie znamenalo koniec jeho hráčskej kariéry. Lopte však ostal verný ako tréner. 

## Reprezentačná kariéra
V národnom mužstve odohral 6 zápasov a dal 1 gól, 5 krát nastúpil za tím olympionikov a raz za juniorov.

## Trénerská kariéra
Po skončení aktívnej činnosti sa venoval trénerskej činnosti. Viedol viaceré mládežnícke i seniorské družstvá na Slovensku. V roku 1992 sa s dorastom Tatrana stal československým majstrom a v sezóne 1994/95 viedol "A" mužstvo Tatrana v PVP. Istý čas pôsobil aj na ázijskom kontinente.

## Úspechy
* držiteľ Ceny fair-play MUDr. Ivana Chodáka.
* 4-krát sa stal najúspešnejším športovcom Prešovského okresu (1972, 1973, 1977, 1978)
* bol v desiatke najlepších prešovských športovcov 20. storočia
* v roku 1972 sa umiestnil v ankete Futbalista roka na treťom mieste za Viktorom a Hagarom
* v roku 1973 sa umiestnil v ankete Futbalista roka na druhom mieste za Viktorom
* stal sa Futbalistom storočia giraltovského futbalu

## Referencie


## Zdroj
* Zomrel bývalý futbalový reprezentant Igor Novák z Prešova
* Kto bol Igor Novák?

Kategória:Narodenia v 1948
Kategória:Česko-slovenskí futbalisti
Kategória:Slovenskí futbalisti
Kategória:Osobnosti z Prešova
Kategória:Hráči 1. FC Tatran Prešov
Mundžak červený

náhľad|Mundžak červený
**Mundžak červený** (iné názvy: **mundžak indický, muntžak červený, muntžak indický, muntiak červený, muntiak indický**; lat. *Muntiacus muntiak*) je malý druh z čeľade jeleňovité.

## Charakteristika
Na úrovni lopatiek dorastá do výšky tesne nad pol metra a váži od 15 do 30 kg. Mundžak patrí k najstarším druhom jeleňov. Má krátke rožky na neveľkých kostných výrastkoch pokrytých mäkkou kožou. Primitívne sú aj jeho zuby, pričom sa mu zachovali reliktné tesáky. Keď ho napadne dravec, bráni sa kopytami. Toto zviera je veľmi plaché a nerado sa pohybuje po otvorenom teréne. Jeho správanie sa podstatne líši od správania iných príslušníkov čeľade jeleňovitých: lane mundžaka sa nezoskupujú do veľkých stád a netúlajú sa  ďaleko od rodných miest. Zďaleka sa vyhýbajú kontaktu s inými zvieratami a človek obyčajne nájde iba ich stopy. Uvidieť skupinku dvoch alebo troch mundžakov je veľmi zriedkavé.

Zvukový prejav mundžaka sa výrazne odlišuje od hlasov iných druhov jeleňov: je to niekoľko prenikavých zvukov, privysokých na to, že ich vydáva jeleň. Pripomínajú psí brechot, a preto mundžakovi prischlo aj meno "štekajúci jeleň".

Lane privádzajú mláďatá na svet v auguste až septembri. Matka ich starostlivo ukrýva v nepreniknuteľnej húštine. Samica oblizuje svoje mláďatá dlhým drsným jazykom. Dlhý jazyk zároveň pomáha mundžakom dočiahnuť vysoké konáre a listy. Mláďatá ju čoskoro začnú sprevádzať na potulkách lesom. Mundžak je veľmi pripútaný k rodným miestam a zväčša v nich zotrvá celý svoj život. Dokonca chodieva po tých istých chodníkoch, z ktorých časom vyšliape trvalé cestičky. 

Kategória:Jeleňovité
Kategória:Ázijské cicavce
Novoveská draha

**Novoveská draha** je prírodná pamiatka ev. č. 1351, ktorá sa nachádza na severnom okraji Novej Vsi u Nepomuka v okrese Plzeň-juh. Pozdĺž východného okraja pamiatky prechádza poľná cesta, po ktorej sa dá okolo pamiatky prejsť na bicykli. Správa AOPK ČR Plzeň. Západne od tejto pamiatky sa nachádza ďalšia prírodná pamiatka nazvaná Vojovická draha.

## Opis územia

Predmetom ochrany je mozaika lúčnych, vresoviskových a mokraďových spoločenstiev na priehonoch (čes. aj "draha"), na ktorých sa vyskytujú vzácne rastliny a živočíchy. Súčasne pamiatku tvoria i menšia vodná plocha a bezmenný potok, ktorý na území pamiatky pramení. Z chránených rastlín sa tu vyskytuje kosatec sibírsky, horec pľúcny, kosienka farbiarska, plešivec dvojdomý a vstavačovec májový. Chránených živočíchov zastupujú skokan zelený, jašterica krátkohlavá, užovka obojková a strakoš obyčajný. Podložie pamiatky tvoria muskovito-biotitické granodiority, ktoré na povrch vystupujú vo forme granodioritových balvanov. 

V rámci ochrany pamiatky dochádza k pravidelnému vyrezávaniu náletových drevín a k paši oviec, ktoré majú pozitívny vplyv na prežívanie vzácneho spoločenstva rastlín.

## Referencie

## Pozri aj
* Zoznam chránených území v okrese Plzeň-juh

## Zdroj

Kategória:Chránené územia v okrese Plzeň-juh
Kategória:Povodie Úslavy
Vojovická draha

**Vojovická draha** je prírodná pamiatka ev. č. 1350 neďaleko obce Neurazy v okrese Plzeň-juh. Oblasť spravuje Agentúra ochrany prírody a krajiny ČR.

Predmetom ochrany sú podmáčané lúky a rašelinisko s výskytom chránených a ohrozených druhov rastlín.

## Pozri aj
* Zoznam chránených území v okrese Plzeň-juh

 

Kategória:Chránené územia v okrese Plzeň-juh
Kategória:Rašeliniská v Česku
Amargasaurus

**Amargasaurus** bol rod stredne veľkého sauropóda, žijúceho v období spodnej kriedy (asi pred 130 až 125 miliónmi rokov) na území dnešnej Južnej Ameriky. Jediný druh je **Amargasaurus cazaui**.

Amargasaurus sa vyznačuje robustným a zavalitým telom, malou hlavou na dlhom krku, štyrmi stĺpovitými končatinami a predovšetkým dvoma radmi tŕňov, ktoré tvorili akúsi dvojitú kožnú blanu. Blana predstavovala Amargasaura trochu väčšieho, než v skutočnosti bol. Amargasaurus bol dlhý zhruba 10 m a mohol vážiť až okolo 8 ton. Pred nepriateľmi sa chránil silným chvostom alebo svojou celkovou veľkosťou. Podobne ako iné sauropódy, aj Amargasaurus prehĺtal gastrolity (žalúdočné kamene), ktoré mu pomáhali rozdrviť rastlinnú potravu. Amargasaurus sa svojimi ostnatými stavcami podobá dikreosaurovi a niektorí paleontológovia zaraďujú týchto dvoch dinosaurov spolu do samostatnej čeľade.

## Galéria

Súbor:Dino amargasaurus.jpg|Kostra Amargasaura
Súbor:Amargasaurus BW.jpg|Rekonštrukcia vzhľadu


## Referencie

Kategória:Diplodocoidea
Kategória:Kriedové dinosaury
Kategória:Dinosaury z Južnej Ameriky
Metsovo

náhľad|Metsovo
**Metsovo** (, arum. *Aminciu (Aminču)*) je mesto v Grécku, v kraji Epirus, východne od Ioanniny v pohorí severného Pindu. Žijú tu Arumuni (Valasi).

## Dejiny
Prvé dôkazy o osídlení nachádzame z 10. stor., kedy sa tu usadili pastieri, pravdepodobne už vtedy románski Arumuni. Prvá zmienka o meste je z 14. stor. Pôvod mena môže byť slovanský (mesto mrzútov), grécky (od mesovunion-mmedzi horami), alebo priamo latinský, po arumunsky sa Metsovo povie Aminciu (snáď od *amicus-priateľ*), čo sa mohlo pogréčtiť na *metsovo*. Miestni Arumuni sa vždy považovali za Grékov. V osmanskom období bolo Metsovo veľmi významným obchodným mestom, miestni ľudia boli vzdelaní podnikatelia a tiež pastieri. V 18. stor. tu žilo okolo 2 500 obyvateľov. Pochádzali odtiaľto filantropi a sponzori Gréckej vojny za nezávislosť, Jorgos Averoff a Michail Tositsas. V roku 1941 tu Taliani vytvorili fašistický arumunský štát.

## Súčasnosť
Dnes je Metsovo malým pokojným mestom, žije tu 4 500 obyvateľov, všetci rozprávajú arumunsky. Vyrábajú sa tu známe syry typu *metsovane* a *metsovelas*.

## Iné projekty

## Externé odkazy
* Oficiálna stránka 

Kategória:Mestá v Grécku
Hořehledy (prírodná pamiatka)

**Hořehledy** je názov prírodnej pamiatky ev. č. 1367. Nachádza sa juhozápadne od obce Hořehledy, časti mesta Spálené Poříčí v okese Plzeň-juh. Správa AOPK ČR Plzeň.

Predmetom ochrany je zvyšok lužného lesa a mokraďových jelšín v údolí Mítovského potoka.

## Pozri aj
* Zoznam chránených území v okrese Plzeň-juh

 

Kategória:Chránené územia v okrese Plzeň-juh
Kategória:Lužné lesy v Česku
Kategória:Povodie Úslavy
Kategória:Brdy
More je môj brat

***More je môj brat*** je prvým z románov beatnika Jacka Kerouaca. Prvé vydanie na svete vyšlo v roku 2010 v slovenskom preklade: 21. mája od vydavateľstva Artforum. Vydanie v anglickom jazyku prišlo do predaja necelých 10 mesiacov po slovenskom preklade, a to 3. mája 2011.

Kategória:Knihy Jacka Kerouaca
Kategória:Knihy z 2010
Hořehledy

**Hořehledy** môžu byť:

*  časť obce Spálené Poříčí v Česku, pozri Hořehledy (okres Plzeň-juh)
*  chránené územie v okrese Plzeň-juh, pozri Hořehledy (prírodná pamiatka)
Kids (singel)

„**Kids**“ je tretí singel americkej psychedelickej rockovej skupiny MGMT z albumu *[[Oracular Spectacular]]*. Bol vydaný dňa 13. októbra 2008.

Kevin O'Donnell z magazínu *[[Rolling Stone]]* opísal skladbu ako "hlučný syntetizátorový nával so štýlom New Order".

Dňa 1. decembra 2009 bola skladba nominovaná na cenu Grammy v kategórii Best Pop Performance by a Duo or Group with Vocals.

## Zoznam skladieb

## Pozície v rebríčkoch

## Referencie

## Externé odkazy
* MGMT oficiálna webstránka

Kategória:Single z 2008
Kategória:Piesne z 2008
Kategória:Piesne skupiny MGMT
Kategória:Single skupiny MGMT
Kategória:Synthpopové piesne
Kategória:New Wave piesne
Česko na Letných olympijských hrách 2012

**Česko na Letných olympijských hrách 2012** reprezentovalo 133 športovcov v 19 športoch.

## Medailové pozície

## Externé odkazy
* Oficiálna stránka Letných olympijských hier 2012  

Kategória:Krajiny na Letných olympijských hrách 2012
2012
Hořehledy (okres Plzeň-juh)

**Hořehledy** sú dedina v Plzeňskom kraji, časť mesta Spálené Poříčí v okrese Plzeň-juh. Ležia  východne od Spáleného Poříčí pri ústí Mítovského potoka do Bradavy. Majú 97&nbsp;domov a 169&nbsp;obyvateľov (2001).  Najstaršia písomná zmienka pochádza z roku 1379 (*Horziehledi*).

## Významní rodáci
* Narodil sa tu maliar Josef Hodek.

## Zaujímavosť
* Na okraji obce je deväťjamkové golfové ihrisko.

Kategória:Dediny okresu Plzeň-juh
Tobey Maguire

**Tobey Maguire** (* 27. jún 1975, Santa Monica, Kalifornia, USA) je americký herec. Svoju hereckú kariéru začal v 80. rokoch 20. storočia rokoch a odvtedy sa preslávil hlavne postavou Petera Parkera (Spider-Mana) v sérii filmov Spider-Man v rokoch 2002 – 2007.

## Filmografia

## Referencie

## Externé odkazy
* 
* 

Kategória:Filmoví herci USA
Kategória:Televízni herci USA
Kategória:Osobnosti USA rakúskeho pôvodu
Kategória:Osobnosti USA portorického pôvodu
Kategória:Osobnosti zo Santa Monica
Zdeněk Mlynář

**Zdeněk Mlynář** môže byť:

* český cyklista (* 1976), pozri Zdeněk Mlynář (cyklista)
* česko-slovenský a český politik (1930 – 1997), pozri Zdeněk Mlynář (politik)

Mlynář, Zdeněk
Vidlicový motor

thumb|right|Dvojvalcový vidlicový motor
thumb|right|24-valcový vidlicový motor
**Vidlicový motor** alebo **motor s valcami do V** (-normované názvy; iné názvy: **motor s usporiadaním valcov do V, motor s usporiadaním do V, V-motor, V motor**) je typ viacvalcového piestového spaľovacieho motora, ktorého osi valcov (pri dvojvalcovom motore) resp. polroviny radov valcov nad kľukovým hriadeľom zvierajú spolu uhol v tvare písmena V. 

## Pozri aj
* Motor s valcami do A

## Iné projekty

## Referencie
Zlín (prírodná rezervácia)

**Zlín** je prírodná rezervácia ev. č. 534 neďaleko obce Dolní Lukavice v okresu Plzeň-juh. Oblasť spravuje Agentúra ochrany prírody a krajiny ČR.

Predmetom ochrany je teplomilná dúbrava s výskytom niekoľkých druhov zvlášť chránených a vzácnych rastlín.

## Pozri aj
* Zoznam chránených území v okrese Plzeň-juh

 

Kategória:Chránené územia v okrese Plzeň-juh
Kategória:Lesy v Česku
Zlín (rozlišovacia stránka)

**Zlín** môže byť:
* mesto na Morave, pozri Zlín
* prírodná rezervácia v okrese Plzeň-juh, pozri Zlín (prírodná rezervácia)
Míšovské buky

**Míšovské buky** je prírodná pamiatka ev. č. 245, ktorá leží približne 3 kilometre južne od obce Míšov v okrese Plzeň-juh. Správa AOPK ČR Plzeň. Neďaleko, smerom na východ, sa nachádzajú ďalšie dve chránené územia Getsemanka I. a II. a Na skalách

Predmetom ochrany je zvyšok kyslej bučiny a jedľobučiny, ktorá sa rozkladá na mierne sklonenom severnom svahu 800 metrov vysokého kopca Nad Maráskem. Predtým sa tu nachádzala smreková bučina, ktorá v súčasnosti prechádza do smrečiny s niekoľkými starými exemplármi buku.

## Referencie


## Pozri aj
* Zoznam chránených území v okrese Plzeň-juh

## Iné projekty

## Zdroj

 

Kategória:Chránené územia v okrese Plzeň-juh
Kategória:Lesy v Česku
Kategória:Brdy
Pod Smutným koutem

**Pod Smutným koutem** je prírodná pamiatka ev. č. 1951, ktorá sa nachádza južne od obce Čižice a severne od obce Předenice v okrese Plzeň-juh na ľavom brehu Úhlavy 600 metrov od rieky. Oblasťou prechádza turistický chodník vedúci z Čižic. Správa AOPK Plzeň.

Predmetom ochrany je rôzne stará dúbrava s pestrou kvetenou ako je napríklad hviezdica veľkokvetá, lipkavec lesný, hrachor jarný, pečeňovník trojlaločný, rimbaba chocholíkatá, ľalia zlatohlavá, jagavka ľaliovitá, ostrica horská, či ďatelina alpská. V stromovom poschodí sa nachádza dub letný, dub zimný, borovica lesná, lipa veľkolistá, javor mliečny a hrab obyčajný.

## Referencie

## Pozri aj
* Zoznam chránených území v okrese Plzeň-juh

## Externé odkazy
* Informačné cedule 
* Minútový televízny program o prírodnej pamiatke na stránkach ČT

## Zdroj

 

Kategória:Chránené územia v okrese Plzeň-juh
Kategória:Lesy v Česku
Polánecký mokřad

**Polánecký mokřad** je prírodná rezervácia ev. č. 2085 neďaleko obce Polánka v  okrese Plzeň-juh. Oblasť spravuje Agentúra ochrany prírody a krajiny ČR.

Predmetom ochrany sú zrašelinovatelé a mokraďové lúky s  výskytom zvlášť chránených a vzácnych druhov rastlín.

## Pozri aj
* Zoznam chránených území v okrese Plzeň-juh

Kategória:Chránené územia v okrese Plzeň-juh
Kategória:Mokrade v Česku
Kategória:Povodie Úslavy
Kokšín (prírodná rezervácia)

**Kokšín** je prírodná rezervácia ev. č. 180 neďaleko obce Spálené Poříčí v okrese Plzeň-juh. Oblasť spravuje Agentúra ochrany prírody a krajiny ČR.

Predmetom ochrany je ochrana zvyškov prirodzených lesných ekosystémov, najmä kvetnatých bučín a jedľobučín.

## Pozri aj
* Zoznam chránených území v okrese Plzeň-juh

 

Kategória:Chránené územia v okrese Plzeň-juh
Kategória:Lesy v Česku
Kategória:Brdy
V Houlištích

**V Houlištích** je prírodná pamiatka ev. č. 1330 neďaleko obce Polánka v okrese Plzeň-juh. Oblasť spravuje Agentúra ochrany prírody a krajiny ČR.

Predmetom ochrany je kvetnatá bučina v časti s bohatým výskytom cesnaku medvedieho.

## Pozri aj
* Zoznam chránených území v okrese Plzeň-juh

 

Kategória:Chránené územia v okrese Plzeň-juh
Kategória:Lesy v Česku
Chejlava

**Chejlava** je národná prírodná rezervácia ev. č. 127 neďaleko obce Měcholupy v okrese Plzeň-juh. Oblasť spravuje AOPK ČR Správa CHKO Český les.

Predmetom ochrany je 154 rokov starý porast buku, smreku s jedľou a javorom, lokalita vzácnych lišajníkov.

## Pozri aj
* Zoznam chránených území v okrese Plzeň-juh

Kategória:Chránené územia v okrese Plzeň-juh
Kategória:Národné prírodné rezervácie v Česku
Kategória:Lesy v Česku
Měcholupy (Praha)

**Měcholupy** boli obec juhovýchodne od Prahy. Prvá písomná zmienka o Měcholupoch je z roku 1353. Pomenovanie Měcholupy vzniklo zrejme podľa lupičov mechov, čo boli cestovné vaky, do ktorých sa ukladali peniaze alebo tovar. 

V roku 1867 boli Měcholupy rozdelené na Horní Měcholupy, Dolní Měcholupy a Petrovice. V roku 1968 boli všetky tri obce pripojené k Prahe.

## Zdroj

Kategória:Praha 15
Kategória:Zaniknuté obce v Česku
Červenohorské sedlo

**Červenohorské sedlo** () () je horské sedlo v Hrubom Jeseníku, na hranici Moravy a Sliezska. 

## Poloha
Sedlo sa nachádza v centrálnej časti pohoria, na ceste I/44, spájajúcej mestá Šumperk a Jeseník. Oddeľuje podcelky Pradědská hornatina a Keprnická hornatina a je významným strediskom turistiky. 

## Turizmus
V Červenohorském sedle sa nachádza lyžiarske stredisko so 7. vlekmi a 4. zjazdovkami v nadmorskej výške 862 až . Vedie z neho upravovaná bežecká trasa na Praděd () i na Keprník a Šerák. 

Už v polovici 19. storočia stál v sedle hostinec, dnes sa tu nachádza hotel, reštaurácia a niekoľko chát a apartmánov.

## Prístup
Červenohorské sedlo je prístupné cestou I/44 od Šumperka alebo Jeseníka

## Zdroj
* 

Kategória:Hrubý Jeseník
Kategória:Priesmyky a sedlá v Česku
HTC (spoločnosť)

**HTC Corporation** (čín. 宏達國際電子股份有限公司transkripcia: *Chung-ta kuo-ťi tien-c’ ku-fen jou-sien kung-s’*, do roku 2008 *High Tech Computer Corporation*) je taiwanský výrobca vreckových zariadení a mobilných telefónov s operačnými systémami Windows Mobile od firmy Microsoft a Android od združenia firiem pod hlavičkou Open Handset Alliance. Poslednou platformou, s ktorou sú distribuované telefóny, je Qualcomm Brew. Ide o platformu, ktorú vyvinul Qualcomm spoločne so spoločnosťou HTC. Využíva ju zatiaľ iba jeden telefón, HTC Smart.

Spoločnosť bola založená 15. marca 1997. Zariadenia firmy HTC sa v minulosti predávali pod značkami mobilných operátorov (napr. T-Mobile, Vodafone, Orange a ďalších) pod označeniami MDA, XDA a pod. V poslednom období však spoločnosť obmedzila svoje brandové aktivity a viac sa zameriava na vlastnú produkciu.

## Mobilné telefóny HTC
Pre podrobný zoznam pozri: Zoznam telefónov HTC

### Platforma Microsoft [[Windows Mobile]]
* HTC Windows Phone 8S
* HTC Windows Phone 8X
* HTC Magician (známy tiež ako *[[T-Mobile]] [[T-Mobile MDA|MDA]] Compact II*)
* HTC TyTN (známy tiež ako HTC Hermes)
* HTC TyTN II (známy tiež ako HTC Kaiser)
* HTC Touch Diamond
* HTC Touch Diamond2 (známy tiež ako HTC Topaz)
* HTC Touch Pro (známy tiež ako HTC Raphael)
* HTC Touch Pro2 (známy tiež ako HTC Rhodium)
* HTC Touch
* HTC Touch Dual (známy tiež ako HTC Niki)
* HTC Touch Viva (známy tiež ako HTC Opal)
* HTC Touch2 (známy tiež ako HTC Mega)
* HTC Touch Cruise
* HTC Touch HD (známy tiež ako HTC Blackstone)
* HTC HD7 (známy tiež ako HTC Grove)
* HTC HD2 (známy tiež ako HTC Leo)
* HTC HD mini (známy tiež ako HTC Photon)
* HTC Shift (známy tiež ako HTC Clio)
* HTC Advantage (známy tiež ako HTC Athena)
* HTC Snap (známy tiež ako HTC Maple)
* HTC Kovsky (známy tiež ako Sony Ericsson X1) Windows Phone W

### Platforma [[Android (operačný systém)|Android]]
* HTC Desire HD
* HTC Desire
* HTC Desire S
* HTC Desire Z
* HTC Desire C
* HTC Desire SV
* HTC Desire 200
* HTC Desire 500
* HTC Desire 300
* HTC Desire 601
* HTC Wildfire
* HTC Wildfire S
* HTC Legend
* Nexus One (predávaný firmou Google)
* HTC Tattoo
* HTC Hero
* HTC Magic (Vodafone)
* HTC Sensation
* HTC Sensation XE
* HTC Sensation XL
* HTC One X
* HTC One X+
* HTC One V
* HTC One S
* HTC One SV
* HTC Butterfly
* HTC One Max (tablet phone)
* T-Mobile G1 (známy tiež ako HTC Dream)

### Platforma Qualcomm Brew
* HTC Smart

## Externé odkazy
* http://forum.xda-developers.com/wiki/index.php?title=Main_Page#HTC_Smartphones – kompletný zoznam zariadení HTC
* http://www.htc.com/sk/smartphones/ - HTC sk

## Zdroj


Kategória:Výrobcovia mobilných telefónov
Kategória:Podniky založené v 1997
Železničná trať Košice – Muszyna

|}

**Železničná trať KošicePlavečMuszyna** (v cestovnom poriadku pre verejnosť označená ako **železničná trať číslo 188**) je železničná trať na Slovensku a Poľsku, ktorá spája Košice a pohraničné poľské mesto Muszyna cez Prešov a Plaveč.

## Dejiny
Počas druhej polovice 19. storočia sa realizovalo dopravné prepojenie regiónov Uhorska a bokom nezostal ani severovýchod krajiny. Prepojenie na Halič malo byť v náväznosti na Tiskú železnicu zabezpečené traťou z Prešova cez Dukliansky priesmyk do Przemyśla. K realizácii však nedošlo (vybudovaná bola trať cez Lupkovský priesmyk) a napokon sa 30. mája 1870 rozhodlo o výstavbe spojnice PrešovTarnov cez Plaveč a Muszynu. Na stavbu a prevádzkovanie získala koncesiu viedenská banka Union, ktorá založila akciovú spoločnosť *Uhorská časť prešovsko-tarnovskej železnice* a previedla na ňu koncesné práva i stavebnú zmluvu. Výstavba trate po Orlov bola ukončená dňa 3. apríla 1873 a sprevádzkovaná dňa 1. mája 1873.
 
V roku 1874 bol vybudovaný aj úsek Orlovzemská hranica, no prevádzka na ňom sa začala až súčasne s haličským úsekom z Tarnova 18. augusta 1876.

## Stanice na trati

## Pozri aj
* Prešovsko-tarnovská železnica
* Zoznam železničných tratí na Slovensku
* Dejiny železníc na Slovensku

## Externé odkazy
* ŽSR cestovné poriadky podľa trate
* Video trate (do SL)

## Zdroj
* História trate 
* www.vlaky.net

Košice – Muszyna
Kategória:Železničná doprava v Košiciach
Kategória:Doprava v okrese Košice-okolie
Kategória:Doprava v okrese Prešov
Kategória:Doprava v okrese Sabinov
Kategória:Doprava v okrese Stará Ľubovňa